## El Consell aprova l'oferta d'ocupació pública de 2023 amb 4.507 places de personal gestionat per Sanitat

*** Esta convocatòria inclou les 1.300 places que van quedar desertes en els processos d'estabilització anteriors
* Del total de llocs oferits, 4.378 són estatutaris i 129, funcionarials**

El Ple del Consell ha aprovat mitjançant un decret l'oferta d'ocupació pública de 2023, que preveu 4.507 places de diferents categories en el sistema públic sanitari. Del total de places, 4.378 són estatutàries i 129 són llocs funcionarials de gestió sanitària.

En esta convocatòria s'inclouen 1.300 places estatutàries que van quedar desertes en els processos d'estabilització anteriors. Per categories, es tracta de 1.155 places d'infermeria, 18 places de personal mèdic d'urgències hospitalàries i 127 places de personal tècnic especialista en radiodiagnòstic.

A més, s'hi incorporen 1.982 places a causa de la taxa de reposició acordada del 120 %, de les quals 1.853 són places estatutàries i 129 són llocs funcionarials de gestió sanitària.

Del total d'estes places estatutàries de la taxa de reposició, 40 són de personal analista programador; 100, de personal auxiliar administratiu; 20, de personal tècnic de farmàcia; 179, de zelador o zeladora; 70, de personal d'infermeria especialista familiar i comunitari; 40, d'infermeria especialista en salut mental; 262, d'infermeria d'institucions sanitàries; 20, d'infermeria de SAMU; 270, de personal facultatiu especialista; 50, de fisioterapeuta; 40, de personal d'enginyeria d'aplicacions i sistemes; 225, de personal mèdic de família; 120, de personal facultatiu d'urgència hospitalària; 60, de pediatria; 175, de personal tècnic en cures auxiliars d'infermeria; 20, de personal tècnic especialista en documentació sanitària; 60, de personal tècnic especialista en laboratori; 60, de personal tècnic especialista en radiodiagnòstic; 22, de terapeuta ocupacional, i 20, de personal especialista en treball social.

D'altra banda, esta oferta d'ocupació pública de 2023 preveu també 1.225 places estatutàries que es reserven per a la promoció interna de personal fix de diferents categories.

D'estes, 60 són de personal administratiu; 200, de personal auxiliar administratiu; 50, de zelador o zeladora; 100, de personal d'infermeria familiar i comunitària; 15, d'infermeria de salut mental; 250, d'infermeria d'institucions sanitàries; 25, de gestió de funció administrativa; 150, de personal mèdic de família; 15, de personal mèdic SAMU; 40, de personal facultatiu d'urgències hospitalàries; 200, de personal tècnic en cures auxiliars d'infermeria; 100, de personal tècnic especialista en laboratori, i 20, de personal tècnic d'informàtica.

L'assignació pressupostària ja està prevista en el pressupost de la Conselleria de Sanitat, per la qual cosa no comporta obligacions econòmiques noves.

Fecha: 14/12/2023